Пасля вайны Максім Танк жыў у Мінску, займаўся грамадскай і творчай працай, шмат пісаў. За творчыя дасягненні быў ушанаваны шматлікімі дзяржаўнымі ўзнагародамі. Яго творы перакладаліся на мовы многіх народаў свету, і ён сам шмат перакладаў, асабліва з польскай мовы. Апошні паэтычны зборнік Максіма Танка, дзе апрача арыгінальных твораў змешчаны і пераклады, мае назву "Errata", што ў перакладзе з лацінскай мовы азначае заўважаныя памылкі. Гэтая кніга выйшла ў 1996 годзе. Максім Танк, які памёр у 1995 годзе, ужо яе не пабачыў.